
Ministru kabineta noteikumi Nr. 753
Rīgā 2025. gada 16. decembrī (prot. Nr. 52 2. §)
Grozījumi Ministru kabineta 2018. gada 21. augusta noteikumos Nr. 531 "Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā"
Izdoti saskaņā ar Ēku energoefektivitātes likuma
12. panta ceturto un sesto daļu
· Izdarīt Ministru kabineta 2018. gada 21. augusta noteikumos Nr. 531 "Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā" (Latvijas Vēstnesis, 2018, 168. nr.; 2020, 112. nr.; 2022, 205. nr.; 2024, 242. nr.) šādus grozījumus:
· 1. Izteikt 1.5. apakšpunktu šādā redakcijā:
· "1.5. maksas pakalpojuma cenrādi par neatkarīga eksperta kompetences novērtēšanu un profesionālās darbības uzraudzību, kā arī samaksas un saņemto līdzekļu izmantošanas kārtību."
· 2. Svītrot 4. punktu.
· 3. Svītrot 5. punktu.
· 4. Svītrot 11. punktu.
· 5. Svītrot 12. punktu.
· 6. Svītrot 13. punktu.
· 7. Svītrot 17. punktu.
· 8. Svītrot 19. punktu.
· 9. Izteikt 20.2. apakšpunktu šādā redakcijā:
· "20.2. līdz kārtējā gada 1. februārim samaksāt profesionālās darbības uzraudzības gada maksu."
· 10. Svītrot 21. punktu.
· 11. Izteikt 22. punktu šādā redakcijā:
· "22. Kompetences pārbaudes iestāde ne retāk kā reizi piecos gados no dienas, kad stājies spēkā lēmums par neatkarīga eksperta sertifikāta piešķiršanu, vai no iepriekšējās pārbaudes datuma pārbauda neatkarīga eksperta veikto patstāvīgo praksi, izskatot iesniegto informāciju par apgūtajām profesionālās pilnveides programmām vai citiem kompetenci paaugstinošiem pasākumiem. Ja kompetences pārbaudes iestāde konstatē, ka neatkarīgs eksperts piecu gadu laikā nav izpildījis kompetences pārbaudes noteikto patstāvīgās prakses vai profesionālās pilnveides apjomu, kompetences pārbaudes iestāde uzaicina neatkarīgo ekspertu uz kompetences novērtēšanu."
· 12. Izteikt 23. punktu šādā redakcijā:
· "23. Kompetences pārbaudes iestāde, kas piešķir neatkarīga eksperta sertifikātus, reizi gadā pārbaudei nejaušas izlases veidā atlasa vismaz statistiski būtisku procentuālu daudzumu no visiem konkrētajā gadā izdotajiem energoefektivitātes sertifikātiem un pārbaudes dokumentiem, nodrošinot, ka tiek pārbaudīts vismaz viens katra neatkarīga eksperta izdots sertifikāts vai pārbaudes dokuments."
· 13. Svītrot 24. punktu.
· 14. Izteikt 25. punktu šādā redakcijā:
· "25. Ja saņemta sūdzība vai informācija par neatkarīga eksperta darbībā konstatētiem profesionālās darbības pārkāpumiem, kas pieļauti pēdējo 10 gadu laikā no sūdzības vai citas informācijas saņemšanas dienas, kompetences pārbaudes iestāde izvērtē pārkāpuma būtību un var pieņemt šo noteikumu 26. vai 27. punktā minēto lēmumu."
· 15. Izteikt 26. punktu šādā redakcijā:
· "26. Kompetences pārbaudes iestāde, izvērtējot iesniegumu vai kompetences pārbaudes iestādes rīcībā esošo informāciju par neatkarīgā eksperta profesionālās darbības pārkāpumiem, pieņem lēmumu par brīdinājuma izteikšanu:
· 26.1. par labai profesionālai praksei neatbilstošu rīcību vai rīcību, kas neatbilst nepieciešamajam kompetenču, prasmju un zināšanu līmenim;
· 26.2. par pārkāpumu, kas saistīts ar ēku energoefektivitāti reglamentējošo normatīvajos aktos neatkarīgam ekspertam noteikto pienākumu nepildīšanu vai nepienācīgu pildīšanu."
· 16. Izteikt 27. punktu šādā redakcijā:
· "27. Konstatējot neatkarīga eksperta profesionālās darbības pārkāpumus, kompetences pārbaudes iestāde pieņem vienu no šādiem lēmumiem:
· 27.1. par pārkāpumu uzskaites punktu piešķiršanu saskaņā ar šo noteikumu 2. pielikumu un par pienākuma noteikšanu neatkarīgam ekspertam novērst konstatētās kļūdas, nosakot to novēršanas termiņu, kas nav garāks par 30 darbdienām no lēmuma spēkā stāšanās dienas;
· 27.2. par pārkāpumu uzskaites punktu piešķiršanu un par neatkarīga eksperta darbības apturēšanu uz sešiem mēnešiem, ja piešķirto pārkāpumu uzskaites punktu skaits ir septiņi vai vairāk, un par pienākuma noteikšanu neatkarīgam ekspertam novērst konstatētās kļūdas, nosakot to novēršanas termiņu, kas nav garāks par 30 darbdienām no lēmuma spēkā stāšanās dienas;
· 27.3. par pārkāpumu uzskaites punktu piešķiršanu un par neatkarīga eksperta darbības apturēšanu uz vienu gadu ar nosacījumu kārtot atkārtotu kompetences pārbaudi, ja piešķirto pārkāpumu uzskaites punktu skaits ir 10 vai vairāk un tie ir piešķirti par apzinātiem normatīvo aktu pārkāpumiem ēku energoefektivitātes novērtēšanas jomā, un par pienākuma noteikšanu neatkarīgam ekspertam novērst konstatētās kļūdas, nosakot to novēršanas termiņu, kas nav garāks par 30 darbdienām no lēmuma spēkā stāšanās dienas;
· 27.4. par neatkarīga eksperta uzaicināšanu uz kompetences novērtēšanu, ja:
· 27.4.1. neatkarīgs eksperts nav paaugstinājis kompetenci – kompetences pārbaudes iestādes noteiktajā apjomā nav apguvis profesionālās pilnveides programmas, apmeklējis seminārus un citus kompetenci paaugstinošus pasākumus;
· 27.4.2. neatkarīgs eksperts divus gadus piecu gadu laikā nav praktizējis sertifikātā norādītajā jomā;
· 27.4.3. veicot uzraudzības kārtībā pārbaudi Būvniecības informācijas sistēmā ievadītajiem energosertifikātiem vai apkures sistēmu vai gaisa kondicionēšanas sistēmu pārbaudes aktiem, konstatē neatkarīga eksperta kļūdas, kuras atkārtojas."
· 17. Izteikt 28. punktu šādā redakcijā:
· "28. No dienas, kad stājies spēkā lēmums par neatkarīga eksperta sertifikāta darbības apturēšanu, persona nav tiesīga veikt turpmāku darbību kā neatkarīgs eksperts (izņemot darbības, kas nepieciešamas konstatēto kļūdu novēršanai saskaņā ar šo noteikumu 27.2. vai 27.3. apakšpunktā minēto lēmumu)."
· 18. Izteikt 29. punktu šādā redakcijā:
· "29. Līdz kompetences pārbaudes iestādes lēmumā noteiktā termiņa beigām, kurā neatkarīgam ekspertam ir pienākums novērst norādītās kļūdas, kompetences pārbaudes iestāde pieņem vienu no šādiem lēmumiem:
· 29.1. par termiņa pagarināšanu lēmumā norādīto kļūdu novēršanai;
· 29.2. par sertifikāta darbības apturēšanu līdz lēmumā norādīto kļūdu novēršanai;
· 29.3. par sertifikāta darbības atjaunošanu."
· 19. Izteikt 31. punktu šādā redakcijā:
· "31. Kompetences pārbaudes iestāde var pieņemt lēmumu par neatkarīga eksperta sertifikāta apturēšanu, ja atbilstoši šo noteikumu VI nodaļai neatkarīgs eksperts nav samaksājis profesionālās darbības uzraudzības gada maksu."
· 20. Papildināt ar 31.1 punktu šādā redakcijā:
· "31.1 Kompetences pārbaudes iestāde var pieņemt lēmumu par neatkarīga eksperta sertifikāta darbības apturēšanu uz laiku, ja ir saņemts neatkarīga eksperta iesniegums par sertifikāta darbības apturēšanu."
· 21. Izteikt 32. punktu šādā redakcijā:
· "32. Kompetences pārbaudes iestāde pieņem lēmumu par neatkarīga eksperta sertifikāta atjaunošanu, ja:
· 32.1. saņemts neatkarīga eksperta iesniegums par sertifikāta atjaunošanu, kas ticis apturēts, pamatojoties uz šo noteikumu 31.1 punktu;
· 32.2. neatkarīgs eksperts ir izpildījis šo noteikumu 20.2. apakšpunktā minētās prasības."
· 22. Izteikt 33. punktu šādā redakcijā:
· "33. Kompetences pārbaudes iestāde var pieņemt lēmumu par neatkarīga eksperta sertifikāta anulēšanu, ja:
· 33.1. saņemts personas iesniegums par profesionālās darbības pārtraukšanu;
· 33.2. neatkarīga eksperta sertifikāts ir bijis apturēts ilgāk par diviem gadiem piecu gadu periodā."
· 23. Izteikt 34. punktu šādā redakcijā:
· "34. Kompetences pārbaudes iestāde var pieņemt lēmumu par sertifikāta anulēšanu, ja konstatē, ka neatkarīgs eksperts ir īstenojis patstāvīgo praksi kā neatkarīgs eksperts laikā, kad viņam ir bijis apturēts neatkarīga eksperta sertifikāts."
· 24. Izteikt 35. punktu šādā redakcijā:
· "35. Šajos noteikumos minētos lēmumus var apstrīdēt Ekonomikas ministrijā Administratīvā procesa likumā noteiktajā kārtībā. Ekonomikas ministrijas lēmumu var pārsūdzēt tiesā."
· 25. Izteikt VI nodaļas nosaukumu šādā redakcijā:
· "VI. Maksas pakalpojumu cenrādis par neatkarīga eksperta kompetences novērtēšanu un profesionālās darbības uzraudzību, kā arī samaksas un saņemto līdzekļu izmantošanas kārtība".
· 26. Izteikt 40.1. apakšpunktu šādā redakcijā:
· "40.1. maksas par neatkarīga eksperta kompetences novērtēšanu ēku energoefektivitātes jomā 250 euro apmērā; ".
· 27. Izteikt 40.2.1. apakšpunktu šādā redakcijā:
· "40.2.1. profesionālās darbības uzraudzības maksu 345 euro apmērā;".
· 28. Izteikt 43. punktu šādā redakcijā:
· "43. Par sertificēšanas pakalpojumiem saņemtos līdzekļus kompetences pārbaudes iestāde izmanto kompetences novērtēšanas procesa un neatkarīgo ekspertu patstāvīgās prakses uzraudzības nodrošināšanai un deleģēšanas līgumā noteiktajai neatkarīgo ekspertu kompetences paaugstināšanai."
· 29. Papildināt ar 44.1 punktu šādā redakcijā:
· "44.1 Atzīt par spēku zaudējušiem Ministru kabineta 2019. gada 15. janvāra noteikumus Nr. 26 "Neatkarīga eksperta ēku energoefektivitātes jomā kompetences novērtēšanas un profesionālās darbības uzraudzības maksas pakalpojumu cenrādis" (Latvijas Vēstnesis, 2019, 12. nr.)."
· 30. Svītrot 46. punktu.
· 31. Svītrot 47. punktu.
· 32. Izteikt informatīvo atsauci uz Eiropas Savienības direktīvām šādā redakcijā:
· "Informatīva atsauce uz Eiropas Savienības direktīvām
· Noteikumos iekļautas tiesību normas, kas izriet no: 
· 1) Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti;
· 2) Eiropas Parlamenta un Padomes 2024. gada 24. aprīļa Direktīvas 2024/1275 par ēku energosniegumu (Dokuments attiecas uz EEZ)."

